Kiøbenhavns Postrytter, 1786-04-03
Haag, den 21 Martii. Omendskiønt Opløbet ved Staternes igien begyndte Forsamling den 15de og 16de hujus var stort, og adskillige Personer derved lode sig see, som offentlig have erklæret sig for Hs. Durchlauchtigheds Tilhængere, iblant andre de fornemste Hoveder for Orange-Corpset, Hest og Bauer, saa forholdt man sig dog paa begge disse Dage stille og roelig, da Staternes Vogne endnu ikke den 16de kiørte igiennem den Stadtholderske Port, som dog paa denne Dag første Gang stod aaben, og lød imellem Folket det Sagn, at Staterne havde af Frygt ikke vovet at kiøre der igiennem denne første Dag. Men den 17de, da Opløbet var endnu langt stærkere, og de Dortrechtske Deputerede Gygelaar og Gevaerts, paa Veien hen til Staternes Forsamling, virkelig kjørte igiennem den Stadtholderske Port, var det med Nød og Neppe, og kun ved Hielp af de committerede Raadherrers Drost, og af nogle Politiebetiente og Ryttere, som bestandig maatte giøre Plads, at de kunde komme igiennem. Under Staternes Forsamling blev sendt Ordre til den vagthavende Officeer af Schweitzergarden, at anvende alt, for at forebygge Uordener, og i Nødsfald at bruge Magt imod Magt. Da Forsamlingen var til Ende, befalede de Dortrechtske Deputerede deres Kudsk, at kiøre tilbage igiennem den Stadtholderske Port. Neppe var Vognen kiørt nogle Skridt frem til den bedækkede Gang, der fører til denne Port, førend en stor Klynge af Folk, under en forfærdelig Skrigen og Støien, hindrede den i at kiøre længer igiennem, i det en vis Parykmager Morand greb Hestene ved Bidselet, og søgte at dreie dem omkring, og nogle andre holdt paa Hjulene af Vognen. De to Deputerede raabte i dette critiske Øieblik til Kudsken, at han skulde kiøre til, hvilket dog ikke kunde skee, førend Parykmageren omsider efter megen Møie blev trukket bort af Drosten og hans Tienere. Den vagthavende Officeer syntes at see roelig paa dette, og nogle Ryttere, som vare posterede tæt ved den Stadtholderske Port, stode ogsaa ubevægelige, saa at Parykmageren næsten var revet fra Politiebetientene igien, hvis ikke omsider de nærmeste Ryttere efter Drostens Paa trængen havde drevet Folket fra hinanden, saa at de to Deputeredes Vogn fik Plads at komme frem, og Politie betientene kunde bringe den paagrebne Parykmager under en Escorte til Hovedvagten, hvorfra han af 36 Soldater med ladte Geværer blev bragt til det saa kaldte Voor Poort. Herpaa fortyndedes Mængden lidt efter lidt, og de øvrige Lemmer af Staterne, som alle vare i større eller mindre Fare for at mishandles, fik meer Plads til at kiøre igiennem. - Strax derpaa blev udfærdiget en Arrestbefaling imod de to Lemmer af Orange=Corpset, Bauer, og Hess; men de have begge taget Flugten, og imod den ene af dem er allerede i Gaar udgaaet en offentlig Citation. Advocat Nyspen, som just var paa Binnenhof ved de to ovenmeldte Deputeredes Vogn, viiste sig meget nidkiær i at forsvare dem, da han stillede sig hen for den, ene Dør, og med dragen Kaarde truede at støde hver den ned, som vovede at nærme sig. – J Løverdags den 18de have de Dortrechtske Deputerede Gyzelaar og Gevaerts refereret til Staternes Forsamling om denne Sag, og der er bleven besluttet: 1) at befuldmægtige de committerede Raadsherrer til strax og uden videre Lovformaliteter at afsige Dom over den arresterede Parykmager; 2) at overlade de committerede Raadsherrer Commandoet over Garnisonen her, saa længe Staterne endnu raadslaae over denne Commandosag; 3) at undersøge den Ligegyldighed og Uvirksomhed, som Militairet viiste i det Øieblik, da de to Deputeredes Vogn blev omringet og holden tilbage af den oprørske Hob.